ทำความเข้าใจผลการตรวจคัดกรองมะเร็งปากมดลูกของคุณ

คู่มือนี้จะช่วยให้คุณเข้าใจผลการตรวจคัดกรองมะเร็งปากมดลูกของคุณ

แพทย์หรือพยาบาลจะพูดคุยเกี่ยวกับผลตรวจของคุณและขั้นตอนต่อไปกับคุณ

นี่เป็นเวลาที่ดีที่จะถามคำถามหรือแจ้งให้พวกเขาทราบหากคุณรู้สึกกังวลเกี่ยวกับผลตรวจของคุณ

# การตรวจคัดกรองมะเร็งปากมดลูกทำเพื่ออะไร

การตรวจคัดกรองมะเร็งปากมดลูกจะตรวจหาการติดเชื้อไวรัส human papillomavirus (HPV)

HPV พบได้บ่อยมาก หลายคนเป็นโรคนี้ในช่วงใดช่วงหนึ่งของชีวิตและไม่เคยทราบมาก่อน เนื่องจากมักไม่แสดงอาการใด ๆ

แต่ถ้าเชื้อ HPV อยู่ในร่างกายของเราเป็นเวลานาน ก็อาจทำให้เกิดปัญหาที่อาจนำไปสู่มะเร็งปากมดลูกได้ โดยปกติจะใช้เวลา 10 ถึง 15 ปี

# ผลการตรวจของฉันหมายความว่าอย่างไร

แพทย์หรือพยาบาลจะพูดคุยกับคุณเกี่ยวกับผลการตรวจคัดกรองมะเร็งปากมดลูก และจะตอบคำถามที่คุณสงสัย

# ทำความเข้าใจผลการตรวจของคุณ

นี่คือผลลัพธ์ที่เป็นไปได้และความหมาย

## อีก 5 ปีค่อยกลับมาตรวจอีกครั้ง

ไม่พบ HPV ในตัวอย่างของคุณการตรวจครั้งต่อไปของคุณคือในอีก 5 ปี คุณจะได้รับการเตือน3 เดือนก่อนถึงกำหนดการตรวจครั้งต่อไป

## กลับมาดูตัวอย่างอีกรอบที่เก็บโดยผู้ให้บริการด้านการดูแลสุขภาพของคุณ

คุณเลือกเก็บตัวอย่างเองสำหรับการตรวจของคุณและพบ HPV ในตัวอย่างที่คุณเก็บเอง

คุณต้องกลับไปหาแพทย์หรือพยาบาลของคุณ พวกเขาจะเก็บอีกตัวอย่างที่มีเซลล์ปากมดลูก ไม่สามารถเก็บตัวอย่างเองสำหรับตัวอย่างนี้ได้

## ตรวจซ้ำอีกใน 12 เดือน

พบ HPV ในตัวอย่างของคุณ แต่ร่างกายของคุณอาจจะกำจัดได้เอง ปลอดภัยสำหรับคุณที่จะรอ 12 เดือนก่อนทำการตรวจอีกครั้ง

## ตรวจคัดกรองมะเร็งปากมดลูกซ้ำเนื่องจากผลการตรวจสอบไม่เป็นที่น่าพอใจ

ห้องปฏิบัติการไม่สามารถหาผลตรวจจากตัวอย่างของคุณได้ ไม่ได้หมายความว่ามีบางอย่างผิด

ปกติจองเพื่อตรวจอีกครั้งใน 6 ถึง 12 สัปดาห์

## ส่งต่อให้ผู้เชี่ยวชาญ

พบ HPV ในตัวอย่างของคุณและประเภทของการติดเชื้อ HPV จำเ ป็นต้องมีการตรวจหรือการรักษาเพิ่มเติมแพทย์หรือพยาบาลของคุณจะส่งคุณต่อไปหาผู้เชี่ยวชาญเพื่อตรวจอีกครั้ง

# ต้องการข้อมูลเพิ่มเติมหรือไม่

หากคุณต้องการข้อมูลเพิ่มเติม พูดคุยกับแพทย์ พยาบาล หรือเจ้าหน้าที่สาธารณสุข ไปที่www.health.gov.au/NCSP หรือโทร 1800 627 701

หากต้องการความช่วยเหลือในภาษาของคุณ คุณสามารถโทรหาบริการแปลและล่าม (TIS National) ที่ 131 450

ไปที่ www.health.gov.au/NCSP-multicultural สำหรับข้อมูลที่แปลแล้ว